कहा- आपकी बेटी ये सब देखे तो कैसा लगेगा..भारत जैसे देश में ये सब दिखाने की जरूरत नहीं
salman khan on vulger ott content सलमान खान का मानना है कि ओटीटी प्लेटफॉर्म्स से वल्गैरिटी खत्म होनी चाहिए। उनका मानना है कि ओटीटी
सलमान खान का मानना है कि ओटीटी प्लेटफॉर्म्स से वल्गैरिटी खत्म होनी चाहिए। उनका मानना है कि ओटीटी प्लेटफॉर्म्स पर भी सेंसरशिप होनी चाहिए। सलमान ने कहा कि आज कल 15-16 साल के बच्चे तक ऐसे कंटेंट देख रहे हैं। सलमान का कहना है कि हम इंडिया जैसे देश में रहते हैं, हमें इतना वल्गर कंटेंट नहीं दिखाना चाहिए। अगर कंटेंट साफ सुधरा हुआ तो व्यूअरशिप और बढ़ेगा।
आपकी बेटी ये सब देखे तो कैसा लगेगा?
सलमान का कहना है कि वो ये बिल्कुल नहीं मानते कि ओटीटी, टीवी का कूलर वर्जन है। उन्होंने कहा कि वो 1989 से फिल्म इंडस्ट्री में काम कर रहे हैं। उन्हें कभी ये सब नहीं करना पड़ा। सलमान ने कहा कि ओटीटी पर अश्लीलता, नग्नता और गाली-गलौज ये सब बंद होनी चाहिए।
फिल्म फेयर अवॉर्ड के पहले प्रेस कॉन्फ्रेंस में बात करते हुए सलमान ने कहा, 'अब हर कोई फोन पर ऐसे कंटेंट देख रहा है और यहां तक ​​कि छोटे बच्चे भी इसे एक्सेस कर सकते हैं। आज कल बच्चे पढ़ने के बहाने डिवाइस लेते हैं और उसमें ये सब चीजें देखते हैं। क्या आपको अच्छा लगेगा कि आपकी छोटी सी बेटी ये सब देखे?
'हम हिंदुस्तान में रहते हैं, ये सब करने की जरूरत नहीं है'
सलमान खान ने उन एक्टर्स पर भी कटाक्ष किया जो ऐसे प्रोजेक्ट में काम करने पर अपनी सहमति देते हैं। उन्होंने कहा, 'आपने लव मेकिंग सीन्स कर लिए, किंसिंग, एक्सपोज वगैरह सब कर लिया। ये सब करने के बाद आप अपनी बिल्डिंग में घुसते हैं तो आपका वाच मैन भी वही कंटेंट देख रहा है। मुझे लगता है कि सिक्योरिटी के पॉइंट ऑफ व्यू से भी ये सही नहीं है।
हमें ये सब करने की जरूरत क्यों हैं। हम हिंदुस्तान में रहते हैं, लोगों को थोड़े साफ सुथरे कंटेंट पर काम करना चाहिए। बीच में काफी ज्यादा हो गया था। अब जाकर थोड़ा कंट्रोल आया है।'
फिल्में नहीं चलती फिर भी फीस बढ़ा देते हैं यंग एक्टर्स
सलमान ने इस प्रेस कॉन्फ्रेंस में यंग एक्टर्स पर भी चुटकी ली। उन्होंने कहा कि आज कल के एक्टर्स मेहनती हैं साथ ही टैलेंटेड भी हैं, लेकिन वो (सलमान ) फिर भी इनसे हार नहीं मानेंगे। सलमान ने अपने साथ शाहरुख आमिर, अक्षय और अजय का नाम लेते हुए कहा, 'हम इतनी जल्दी रिटायर नहीं हो रहे हैं। हम अपनी फीस तभी बढ़ाते हैं जब हमारी फिल्में चलती हैं। इसे देखते हुए यंग एक्टर्स भी अपनी फीस बढ़ा देते हैं भले ही उनकी फिल्म चले या न चले।'
फिल्में गलत बनाई जा रही हैं इसलिए पिट रहीं-सलमान
हिंदी फिल्में क्यों नहीं चल रही हैं, सलमान ने इसके पीछे की भी वजह बताई। उन्होंने कहा, 'मैं लंबे समय से सुन रहा हूं कि हिंदी फिल्में नहीं चल रही हैं। मुझे लगता है कि फिल्में ही गलत बनाई जा रही हैं तभी वो बॉक्स ऑफिस पर फेल हो रही हैं।
मेकर्स को लगता है कि वो बेस्ट फिल्में बना रहे हैं लेकिन रियलिटी में ऐसा नहीं है। आज कल के फिल्म मेकर्स को लगता है कि पूरा भारत सिर्फ मुंबई के विशेष इलाकों तक सिमटा हुआ है। हालांकि ये देश इससे बहुत अलग है। असली भारत रेलवे स्टेशन के दूसरी तरफ देखने को मिलेगा।
